11. ข้อมูลอื่น ๆ ที่เกี่ยวข้อง

(1) บุคคลอ้างอิงอื่น ๆ

  (ก) นายทะเบียนหลักทรัพย์

ชื่อ : บริษัท ศูนย์รับฝากหลักทรัพย์ (ประเทศไทย) จำกัด

ที่ตั้ง : 62 อาคารตลาดหลักทรัพย์แห่งประเทศไทย

ชั้น 4, 6-7 ถนนรัชดาภิเษก แขวงคลองเตย

เขตคลองเตย กรุงเทพฯ 10110

โทรศัพท์ : 0 2359 1200 - 01

โทรสาร : 0 2359 1262 - 3

  (ข) ผู้แทนผู้ถือหุ้นกู้ - ไม่มี -

  (ค) ผู้สอบบัญชี

ชื่อ : สำนักงาน เอินส์ท แอนด์ ยัง

ที่ตั้ง : ชั้น 33 อาคารเลครัชดา ออฟฟิสคอมเพล็กซ์

193/136 - 137 ถนนรัชดาภิเษกตัดใหม่ กรุงเทพฯ 10110

โทรศัพท์ : 0 2264 0777

ชื่อผู้สอบบัญชี : นายทรงเดช ประดิษฐสมานนท์ หรือ

นายโสภณ เพิ่มศิริวัลลภ

เลขทะเบียนผู้สอบบัญชี : 2349 หรือ 3182

  (ง) ที่ปรึกษากฎหมาย

ชื่อ : นายวิสูตร กาญจนปัญญาพงศ์

สำนักกฎหมายธรรมนิติ

ชั้น 4 อาคารนายเลิศทาวเวอร์

2/4 ถนนวิทยุ กรุงเทพฯ 10330

โทรศัพท์ : 0 2252 1260, 0 2655 0711

  (จ) ที่ปรึกษาทางการเงิน

ชื่อ : บริษัท ธรรมนิติ แคปปิตอล แอดไวเซอร์รี่ จำกัด (มหาชน)

ชั้น 8 อาคารนายเลิศทาวเวอร์

2/4 ถนนวิทยุ กรุงเทพฯ 10330

โทรศัพท์ : 0 2252 1439, 0 2252 1389

  (ฉ) ที่ปรึกษาหรือผู้จัดการภายใต้สัญญาการจัดการ - ไม่มี –

(2) สิทธิของผู้ถือหุ้นและการประชุมผู้ถือหุ้น

ในปี 2547 บริษัทฯ มีการประชุมสามัญผู้ถือหุ้น 1 ครั้ง โดยการประชุมได้จัดที่บริษัทฯ และบริษัทฯ
ได้ส่งหนังสือนัดประชุมพร้อมทั้งข้อมูลประกอบการประชุมตามวาระต่าง ๆ และหนังสือมอบฉันทะ
(ในกรณีที่ผู้ถือหุ้นไม่สามารถเข้าร่วมประชุมได้) 2 แบบ ดังนี้

  - แบบทั่วไป (เป็นแบบที่ง่ายไม่ซับซ้อน)

  - แบบที่กำหนดรายการต่างๆ (มีรายการมอบฉันทะที่ละเอียดชัดเจนตายตัว)

ทั้งนี้ ผู้ถือหุ้นได้รับแจ้ง วัน เวลา สถานที่ และระเบียบวาระการประชุม เป็นการล่วงหน้า 14 วัน
บริษัทฯ ยังได้โฆษณาคำบอกกล่าวนัดประชุมในหนังสือพิมพ์ติดต่อกัน 3 วันก่อนวันประชุม 7 วัน
โดยในแต่ละวาระมีความเห็นของคณะกรรมการประกอบ และมีการบันทึกประชุมถูกต้อง ครบถ้วน
เพื่อให้ผู้ถือหุ้นสามารถตรวจสอบได้ และในระหว่างการประชุม
ประธานที่ประชุมได้เปิดโอกาสให้ผู้ถือหุ้นมีสิทธิอย่าง เท่าเทียมกัน
ในการตรวจสอบการดำเนินงานของบริษัทฯ โดยให้สอบถามและแสดงความคิดเห็น และ
ข้อเสนอแนะต่าง ๆ ต่อคณะกรรมการด้วย

(3) ความสัมพันธ์กับผู้ลงทุน

คณะกรรมการบริษัทฯ ตระหนักดีว่า ข้อมูลของบริษัทฯ ทั้งที่เกี่ยวกับการเงินและที่ไม่ใช่ การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้ส่วนเสียของบริษัทฯ จึงได้กำชับ
ให้ฝ่ายบริหารดำเนินการในเรื่องที่เกี่ยวกับการเปิดเผยข้อมูลที่ครบถ้วน ตรงต่อความเป็นจริง
เชื่อถือได้สม่ำเสมอ และทันเวลา ซึ่งฝ่ายบริหารของบริษัทฯ
ได้ให้ความสำคัญและยึดถือปฏิบัติมาโดยตลอด ในส่วนของงานด้านผู้ลงทุนนั้น บริษัทฯ
ยังไม่จัดตั้งหน่วยงานขึ้นเฉพาะ แต่ได้มอบหมายให้ผู้จัดการ
สำนักประธานเจ้าหน้าที่บริหารเป็นผู้ทำงานด้านความสัมพันธ์กับผู้ลงทุน ซึ่งผู้ลงทุนสามารถติดต่อ

ขอทราบข้อมูลบริษัทฯ ได้ตามที่ปรากฏในข้อมูลบริษัทฯ ซึ่งแสดงไว้ในรายงานประจำปีนี้แล้ว

(4) สิทธิของผู้มีส่วนได้ส่วนเสีย

บริษัทฯ ได้ให้ความสำคัญต่อสิทธิของผู้มีส่วนได้ส่วนเสียทุกกลุ่ม ไม่ว่าจะเป็นบุคคลภายใน ได้แก่
พนักงานและผู้บริหารของบริษัทและบริษัทย่อย หรือผู้มีส่วนได้ส่วนเสียภายนอก ได้แก่ คู่แข่ง เจ้าหนี้
ภาครัฐและหน่วยงานอื่น ๆ ที่เกี่ยวข้อง รวมทั้งประชาชนโดยทั่วไป ที่เกี่ยวพันกับบริษัทฯ
ในฐานะผู้บริโภค และอาจจะได้รับผลกระทบจากการดำเนินการของบริษัทฯ อย่างใดอย่างหนึ่ง
โดยที่บริษัทฯ เห็นว่าขบวนการแปรรูปผลิตภัณฑ์เนื้อสัตว์นั้นจำเป็นต้องมีการชำระล้างวัตถุดิบด้วยน้ำ
และทำให้โรงงานต้องระบายน้ำทิ้งในปริมาณมาก
ประจวบกับการใช้สารเคมีในการทำความสะอาดภาชนะ อุปกรณ์ อาคารสถานที่ให้ถูกสุขลักษณะ
อย่างเป็นกิจวัตรประจำวัน
น้ำโสโครกที่เกิดขึ้นในแต่ละวันอาจก่อมลภาวะหรือเหตุรำคาญแก่ชุมชนในละแวกใกล้เคียงโรงงาน
หากน้ำเหล่านี้มิได้ผ่านการบำบัดก่อนการระบายทิ้ง บริษัทฯ จึงได้จัดสร้างระบบบ่อบำบัด
น้ำเสียในที่ดินของบริษัทฯ ทำการบำบัดเป็นขั้นตอน
น้ำจากบ่อบำบัดสุดท้ายก่อนที่จะปล่อยออกสู่ลำคลองสาธารณะนั้น มีคุณสมบัติเป็นน้ำดี
ที่สามารถนำไปใช้เลี้ยงปลาได้ นอกจากนี้ บริษัทฯ
ยังได้ยึดถือจรรยาบรรณที่ดีของผู้ประกอบการอุตสาหกรรมที่จะพึงมีต่อสังคมในทุกด้านโดยยึดมั่นในหลักของจริยธรรมควบไปกับ

หลักศีลธรรม และคุณธรรมเสมอมา